Musikkgruppa Alisa

Alisa (russisk Алиса) er eit russisk hardrockband, rekna som eit av dei viktigaste banda innan russisk rock.

Biografi
Alisa vart danna i november 1983 av bassisten Svjatoslav Zadery. Namnet på bandet kom frå kallenamnet til Zadery. Besetninga i bandet var komplett i 1984 då den nye vokalisten Kostja Kintsjov (verkeleg namn Konstantin Panfilov) og gitarist Petr Samojlov vart med i bandet. Debutalbumet Energia vart gjeve ut på det statlege plateselskapet Melodija og selde meir enn ein million eksemplar. 

Forholdet mellom dei to leiarane i bandet, Konstantin og Zadery, vart dårlegare og til slutt slutta Svjatoslav i bandet. Dette skjedde berre ein time før Alisa skulle halde konsert. Alisa måtte be Kino bassist Igor Tihomirov om å steppe inn for han på konserten. Seinare skapte Zadery bandet Nateh!. Zadery døydde 6. mai 2011 etter eit slag, 50 år gammal.

Bandet vart stadig meir populært og det vart skapt ein fanskare som kalla seg Alisa-armeen, kjend for den dårlege oppførselen sin på konsertar. Dette førte til fiendskap mellom bandet og sovjetiske styresmakter. I 1987 skulda avisa Smena leiaren i Alisa, Kintsjov, for nazi-propaganda og tilbeding av Hitler. Kintsjov saksøkte for baktaling og sverting av han sjølv. Etter ein eitt år lang rettsprosess måtte publisere ei reinvasking. Det neste albumet til Alisa vart kalla Statja 206 tsjast 2, eit kapittel («hærverk») i den sovjetiske prosseslova, som synte til denne prosessen. 

mini|Alisa spelar på Kavarna Rock Fest 2013

Det vart mange endringar i 1988, då gitarist Igor «Tsjuma» Tsjumytsjkin kom med i bandet. Denne endringar vart etterfølgd av ein tyngre stil på dei neste to albuma, Sjabasj (Heksesabbat) og Dlja Tekh, Kto Svalilsia s Luny (Dei som fall frå månen). Alisa turnerte i Europa og Israel i lag med eit anna russisk heavy metal-band, Aria. Albumet Tsjornaja Metka (Svart merke) kom ut i 1994, tileigna minnet til Tsjuma, som tok sjølvmord ved å hoppe ut av eit vindauge. 

I det nye tiåret vart stilen til Alisa stadig tyngre med album som Sejtsjas Pozdneje Tsjem Ty Dumajesj (Det er seinare enn du trur, 2003) og Izgoj (Eksil, 2005), med mellom anna element av nu, industrial og heavy metal. Musikkjournalistar omtalte Clawfinger som den største inspirasjonskjelda til Kintsjov. Dette gav Alisa ein ny fanskare i Russland, og tre songar frå Izgoj nådde toppen av NASJE radio-lista. Oppfølgjaren Stat Severa og Puls Hranitelia Dverej Labyrintha var mindre alternative og blanda eldre og nyare stilar. Alisa laga ein song for fantasifilmen Volkodav iz roda Serykh Psov, men songen kom ikkje med på musikkalbumet som følgde. 

Alisa er framleis særs populære i Russland og russisktalande land, og rangert blant dei ti mest populære banda innan russisk rock, og vart rangert øvst i lesarundersøkinga til Komsomolskaja Pravda.Группы, которые изменили наш мир — Комсомольская правда

Tekstar og kristendom
Kintsjov vart døypt i 1990, og sidan då har kristendomen vore ei viktig inspirasjonskjelde for tekstane hans. Sjølv om tidlege Alisa-tekstar var typiske for russisk rock - med sanfunnsprotestar - har tekstane sidan slutten av 1990-åra hovudsakleg vore baserte på idear frå kristendom, russisk patriotisme og  ikkje-politisk kvit nasjonalisme.

Konstantin har eit godt forhold til prestar i den russisk-ortodokse kyrkja, særskild Andrej Kuraejv. Bandet har delteke på mange festivalar til støtte for religion.

Diskografi

Studioalbum
  Original tittel  Translitterert tittel  Omsetjing  År  Кривозеркалье  Krivozerkalje  Gjennom det boga glaset  1984 Энергия  Energija  Energi  1985 Блок Ада  Blok Ada  Blokk av helvete / Blokade  1987 Шестой Лесничий  Sjestoj Lesnitsjij  Sjette skogforvaltar  1989 Статья 206 часть 2  Statja 206 tsjast 2  Paragraf 206 del 2  1989 Шабаш  Sjabasj  Heksesabbat  1991* Для Тех, Кто Свалился с Луны  Dlja Tekh, Kto Svalilsia s Luny  For dei som fall frå månen  1993 Чёрная Метка  Tsjornaja Metka  Svart merke  1994 Jazz  Jazz  Jazz  1996 Дурень  Duren  Tosk  1998 Солнцеворот  Solntsevorot  Solkverv  2000 Танцевать  Tantsevat'  Danse  2001 Сейчас Позднее, Чем Ты Думаешь  Sejtsjas Pozdneje, Tsjem Ty Dumajesj Det er seinare enn du trur  2003 Изгой  Izgoj Eksil 2005 Стать Севера  Stat Severa  Nordens ynde  2007 Пульс Хранителя Дверей Лабиринта  Puls Khranitelja Dverej Labirinta   Pulsen til vaktaren av labyrintdøra  2008 Ъ  Ъ (Tverdii Znak)  Ъ ( Det harde teiknet - russisk bokstav utan lyd)  2010 20.12 (Двадцать Двенадцать)   20.12 (Dvadtsat Dvenadtsat)  20.12 (Tjue tolv)  2011 Саботаж  Sabotazj  Sabotasje  2012

Sjabasj vart delvis spelt inn live og kan òg reknast som eit konsertalbum. 

Konsertalbum
  Original tittel  Omsetjing  År og stad  Акустика часть 1  Akustisk vol.1  1988, Perm  Акустика часть 2  Akustisk vol.2  1985, Leningrad  Акустика часть 3  Akustisk vol.3  1988, Pskov  Акустика часть 4  Akustisk vol.4  1986, Novosibirsk  Шабаш  Sabbat  1990, Moskva,   На Шаболовке  Ved Sjabolovka  1995, Moskva, Sjabolovka  Пляс Сибири на берегах Невы  Sibirdansen ved breidda av Neva   1997, St. Petersburg, Jubileinyj  Мы Вместе XX лет  Me er i lag XX år  2003, St. Petersburg, Jubileiny

Samlealbum
  Original tittel  Omsetjing  År     Red Wave: 4 Underground Bands from the USSR  1986  Легенды Русского Рока  Legendar i russisk rock  1997  Энциклопедия Русского Рока  Leksikon for russisk rock  2000  13  13  2003

Bandmedlemmar

Noverande besetning
Konstantin Kintsjov - vokal (1985 til i dag)
Jevgeny Levin - gitar (1998 til i dag)
Igor Romanov - gitar (2003 til i dag)
Petr Samojlov - bass (1984 til i dag)
Andrej Vdovitsjenko - trommer (2003 til i dag)
Dmitri Parfjonov - klaverinstrument (2000 til i dag)

Tidlegare medlemmar
Svetoslav «Alisa» Zadery - bass, vokal (1983–1985)
Andrej Sjatalin - gitar (1983–2003)
Mikhail Nefedov - trommer (1983–2003)
Pavel «Pol Khan» Kondratenko - klaverinstrument (1983–1988)
Alexander Zjuravlev - saksofon (1987–1988)
Igor «Tsjuma» Tsjumytsjkin - gitar (1988–1993)
Andrej Korolev - klaverinstrument (1989–1993)
Alexander Ponomarev - gitar (1996–1998)
Boris Borisov - vokal, saksofon (1983)
Ljudmila «Teri» Kolot - vokal (1986)

Kjelder
Denne artikkelen bygger på «Alisa» frå ,  den 18. august 2013. 
 oppgav desse kjeldene:

Bakgrunnsstoff
Offisiell nettstad, på russisk
Fan-nettstad, på russisk
Bilete av Alisa, på russisk
Kort historie med musikklipp , på engelsk
Do Rock and Orthodoxy Have Anything in Common?,  artikkel på engelsk

Alisa på RussMus.Net: Engelske omsetjingar av tekstar og meir, på engelsk

Kategori:Musikkgrupper frå St. Petersburg
Kategori:Russiske rockegrupper
Kategori:Russiske hardrockband
Kategori:Russiske heavy metal-band
Kategori:Kristenrockgrupper
Kategori:Musikkgrupper skipa i 1983
Kategori:Kristenmetal-band